NORMATIVA DE RECONEIXEMENT I TRANSFERÈNCIA DE CRÈDITS EN ESTUDIS OFICIALS - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/1239)
  + [Valencià](/va/acuerdo/1239)






Selector de idioma

Leer

* [Español](/es/acuerdo/1239)
* [Valencià](/va/acuerdo/1239)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





NORMATIVA DE RECONEIXEMENT I TRANSFERÈNCIA DE CRÈDITS EN ESTUDIS OFICIALS[Butlletí Oficial Universitat d'Alacant](/ca/Publicacion)
==================================================================================================================================

Secretaria General

Butlletí Oficial Universitat d'Alacant





NORMATIVA DE RECONEIXEMENT I TRANSFERÈNCIA DE CRÈDITS EN ESTUDIS OFICIALS

Data d'aprovació
:   29/09/2009

Data de publicació
:   05/10/2009

Òrgan competent
:   Consell de Govern

Secció
:   DISPOSICIONS GENERALS

* [Anàlisi](#analisis)

* [Ver acuerdo en formato **PDF**](/pdf.asp?pdf=1239.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/1239)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/1239)
  + [Compartir acuerdo en 

    X](https://twitter.com/intent/tweet?via=UA_Universidad&text=NORMATIVA DE RECONEIXEMENT I TRANSFERÈNCIA DE CRÈDITS EN ESTUDIS OFICIALS&url=https://www.boua.ua.es/va/acuerdo/1239)

**Títol:** NORMATIVA DE RECONEIXEMENT I TRANSFERÈNCIA DE CRÈDITS EN ESTUDIS OFICIALS

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dimarts, 29 de setembre de 2009

NORMATIVA DE RECONEIXEMENT I TRANSFERÈNCIA DE CRÈDITS EN ESTUDIS OFICIALS   
  
  
Article 1.  Reconeixement de crèdits    
  
 1. S’entén per reconeixement l’acceptació per una universitat dels crèdits que, havent estat obtinguts en uns ensenyaments oficials, en la mateixa universitat o una altra, són computats en altres de diferents a l’efecte d’obtenir un títol oficial.    
  
 2. Les unitats bàsiques del reconeixement seran el bloc de formació bàsica, el mòdul, la matèria i l’assignatura.  
    
 Article 2. Transferència de crèdits    
  
 1. S'entén per transferència de crèdits la inclusió en l'expedient i en els documents acadèmics oficials acreditatius dels ensenyaments seguits per cada estudiant de la totalitat dels crèdits obtinguts en ensenyaments oficials cursats amb anterioritat, en la mateixa universitat o una altra, que no hagen conduït a l'obtenció d'un títol oficial. La transferència de crèdits requereix la prèvia acceptació de l'estudiant en l'estudi corresponent.    
  
 2. La Universitat transferirà a l'expedient acadèmic dels seus estudiants tots els crèdits obtinguts d'acord amb el que disposa l'apartat anterior, havent de constar en l'expedient de l'estudiant la denominació dels mòduls, les matèries o assignatures cursades, així com la resta de la informació necessària per a l'expedició del suplement europeu al títol (SET).  
    
 3. Els mòduls, les matèries o assignatures transferides a l'expedient acadèmic dels nous títols de grau no es tindran en compte per al càlcul de la baremació de l'expedient.  
    
 4. En els supòsits de simultaneïtat d’estudis, no seran objecte de transferència els crèdits obtinguts en aquests, llevat que siguen objecte de reconeixement, o l’estudiant renuncie a aquesta simultaneïtat, per abandó d’aquests estudis.  
  
Article 3. Expedient acadèmic i suplement europeu al títol    
  
1. Tots els crèdits obtinguts per l’estudiant en ensenyaments oficials cursats en qualsevol universitat, els transferits, els reconeguts i els superats per a l’obtenció del títol corresponent, seran inclosos en el seu expedient acadèmic i reflectits en el SET.    
    
 Article 4 . Comissions de centre de reconeixement i transferència de crèdits i avaluació d’expedients  
    
 1. En cada centre haurà una comissió de reconeixement i transferència de crèdits i avaluació d’expedients que resoldrà les sol·licituds de reconeixement de crèdits que s’integren en el currículum de l’alumnat que cursa estudis adscrits a aquest centre. Aquesta comissió tindrà les competències següents:  
  
 - Resolució de les sol·licituds de reconeixement de crèdits.  
 - Avaluació d’expedients.  
    
 2. El reglament de funcionament i els criteris de composició seran aprovats per la junta de cada centre. La composició mínima de les comissions serà la següent:   
  
 - President: degà/director del centre o persona en qui delegue.  
- Secretari: El secretari del centre.  
- Un professor per cadascuna de les titulacions oficials del centre.  
- Dos alumnes que formen part de la junta de centre.  
- Un membre del personal d’administració i serveis de la secretaria del centre.    
  
 3. Aquells centres que no disposen de comissió de reconeixement i transferència de crèdits i avaluació d’expedients haurien de constituir-la en el termini de tres mesos des de l’aprovació d’aquesta norma pel Consell de Govern.    
  
 4. En el cas dels títols oficials proposats per departaments i instituts universitaris d’investigació, l’òrgan proponent actuarà en termes similars als previstos per a facultats i escoles.    
  
 Article 5. Comissió de districte de reconeixement i transferència de crèdits      
    
 1. La comissió de districte es compon dels membres següents:  
  
 - President: El vicerector amb competències en estudis i títols oficials  
 - El vicerector amb competències en alumnat  
 - Presidents de les comissions de centre o, en defecte seu i per delegació d’aquests, el vocal que designe el president de la respectiva comissió  
 - Director del CEDIP.  
 - Director del Servei de Gestió Acadèmica  
 - President del Consell d’Alumnes o, en defecte seu i per delegació d’aquest, un altre representant dels alumnes del Consell  
 - Un representant del Servei Jurídic de la Universitat, amb veu però sense vot   
    
 2. Actuarà de secretari el qui el president designe.   
    
 3. La comissió de districte serà convocada pel president en totes les ocasions que es consideri oportú per a resoldre assumptes de la seua competència.  
    
 4. Les competències de la comissió de districte de reconeixement i transferència de crèdits són:   
  
 - Coordinar els criteris d’actuació de les comissions de centre per al reconeixement de crèdits.  
 - Resoldre els recursos plantejats davant les comissions de centre.  
 - Pronunciar-se sobre aquelles situacions per a les quals siga particularment consultada per les comissions de centre.  
  
Article 6. Normes comunes de funcionament d’aquestes comissions    
  
 1. La convocatòria l'efectuarà el president amb una antelació mínima de 72 hores acompanyant l'ordre del dia.    
  
 2. El funcionament de la comissió s’adaptarà, en tot la resta, al que disposen l’Estatut de la Universitat i la normativa interna aprovada per la Universitat.  
   
 3. La comissió, quan ho considere convenient per l’especial complexitat del reconeixement de crèdits, podrà sol·licitar l’assessorament d’especialistes en la matèria.    
  
 4. Per a la resolució de sol·licituds caldrà atenir-se als criteris generals que estableix el RD 1393/2007, de 29 d’octubre. Les denegacions haurien de ser degudament motivades.    
  
 Article 7. Reconeixement de crèdits en els ensenyaments de grau, màster universitari i doctorat    
  
 1. Reconeixement en els ensenyaments de grau:  
  
 a) Reconeixement de crèdits obtinguts en estudis oficials conforme a anteriors ordenacions universitàries:  
  
- En el cas de crèdits obtinguts en estudis oficials de la UA regulats pel RD 1497/1987, el reconeixement es farà tenint en compte la taula de reconeixement de crèdits de les assignatures d'aquests plans d'estudi amb les assignatures dels nous plans d'estudi regulats pel RD 1393/2007, que acompanyarà cada memòria per a la sol·licitud de verificació de títols de grau de la Universitat d'Alacant  
  
- En el cas de crèdits obtinguts en estudis oficials d’altres universitats, aquests es podran reconèixer tenint en compte l’adequació entre els coneixements associats a les matèries i/o assignatures cursades per l’estudiant i els previstos en el pla d’estudis, respectant-se les regles següents:   
  
· que el nombre de crèdits siga, almenys, el 75% del nombre de crèdits de les assignatures per les quals es vol obtenir el reconeixement de crèdits, i  
 · que continguen, almenys, el 75% de coneixements de les assignatures per les quals es vol obtenir el reconeixement de crèdits.  
    
 b) Reconeixement de crèdits obtinguts en estudis oficials de grau:   
  
 - El reconeixement de crèdits en els ensenyaments de grau haurà de respectar les següents regles bàsiques:  
  
 · Sempre que el títol al qual s’accedisca pertanga a la mateixa branca de coneixement, seran objecte de reconeixement els crèdits corresponents a matèries de formació bàsica d’aquesta branca, amb la denominació, crèdits i qualificació d’origen.   
 · Quan el títol al qual s’accedeix pertany a una branca de coneixement distinta de la d’origen,seran també objecte de reconeixement els crèdits obtinguts en aquelles matèries de formació bàsica pertanyents a la branca de coneixement del títol al qual es pretén accedir.     
 · La resta dels crèdits podran ser reconeguts tenint en compte l’adequació entre les competències i coneixements associats a la resta de mòduls, matèries o assignatures cursades per l’estudiant i els previstos en el pla d’estudis o bé que tinguen caràcter transversal, respectant-se les regles següents:  
  
 - que el nombre de crèdits siga, almenys, el 75% del nombre de crèdits de les assignatures per les quals es vol obtenir el reconeixement de crèdits.  
- que continguen, almenys, el 75% de coneixements de les assignatures per les quals es vol obtenir el reconeixement de crèdits.  
- que conferisquen, almenys, el 75% de les competències de les assignatures per les quals es vol obtenir el reconeixement de crèdits.    
  
 2. Reconeixement de crèdits en els ensenyaments de màster universitari:  
  
 a) Podran ser reconeguts en els ensenyaments de màster universitari els crèdits corresponents a matèries i/o assignatures procedents d’ensenyaments de llicenciatura, arquitectura, enginyeria, màster i doctorat.  
  
 b) Si l’assignatura procedeix d’un títol de l’anterior ordenació, els crèdits podran ser reconeguts tenint en compte l’adequació entre els coneixements associats a les matèries i/o assignatures cursades per l’estudiant i els previstos en el màster universitari, respectant les següents regles:   
  
 - que el nombre de crèdits siga, almenys, el 75% del nombre de crèdits de les matèries i/o assignatures per les quals es vol obtenir el reconeixement de crèdits.  
 - que continguen, almenys, el 75% de coneixements de les matèries i/o assignatures per les quals es vol obtenir el reconeixement de crèdits.  
  
 c) Si l’assignatura, matèria o mòdul procedeix d’un títol de l’actual ordenació, els crèdits podran ser reconeguts tenint en compte l’adequació entre les competències i coneixements associats als mòduls, les matèries o assignatures cursades per l’estudiant i els previstos en el màster universitari que es curse, respectant las regles següents:  
- que el nombre de crèdits siga, almenys, el 75% del nombre de crèdits de les assignatures per les quals es vol obtenir el reconeixement de crèdits.  
- que continguen, almenys, el 75% de coneixements de les assignatures per les quals es vol obtenir el reconeixement de crèdits.  
- que conferisquen, almenys, el 75% de les competències de les assignatures per les quals es vol obtenir el reconeixement de crèdits.    
  
 3. Reconeixement de crèdits en els ensenyaments de doctorat:  
  
 a) Es podran reconèixer crèdits obtinguts en ensenyaments de màster universitari o en doctorat.   
  
 b) Si la matèria o assignatura procedeix d’un títol d’anteriors ordenacions, els crèdits podran ser reconeguts tenint en compte l’adequació entre els coneixements associats a les matèries i/o assignatures cursades per l’estudiant i els previstos en el doctorat que es curse, respectant les regles següents:   
  
 - que el nombre de crèdits siga, almenys, el 75% del nombre de crèdits de les assignatures per les quals es vol obtenir el reconeixement de crèdits.  
 - que continguen, almenys, el 75% de coneixements de les assignatures per les quals es vol obtenir el reconeixement de crèdits.  
  
 c) Si el mòdul, la matèria o l’assignatura procedeix d’un títol de l’actual ordenació, els crèdits podran ser reconeguts tenint en compte l’adequació entre les competències i coneixements associats a les matèries cursades per l’estudiant i els previstos en el doctorat, respectant les regles següents:  
  
 - que el nombre de crèdits siga, almenys, el 75% del nombre de crèdits de les assignatures per les quals es vol obtenir el reconeixement de crèdits.  
 - que continguen, almenys, el 75% de coneixements de les assignatures per les quals es vol obtenir el reconeixement de crèdits.  
 - que conferisquen, almenys, el 75% de les competències de les assignatures per les quals es vol obtenir el reconeixement de crèdits.    
  
 4. En qualsevol dels supòsits anteriors, la comissió de centre de reconeixement i transferència de crèdits i avaluació d’expedients determinarà en la corresponent resolució quins mòduls, matèries o assignatures del pla d’estudis haurà de cursar l’estudiant després del reconeixement. Així mateix, en aquesta resolució la comissió podria recomanar a l’estudiant cursar voluntàriament aquelles matèries en les quals s’observen manques formatives.    
  
 5. Finalment, i a proposta de l’equip de direcció, el Consell de Govern podrà proposar assignatures que contribuïsquen al desenvolupament dels criteris d’igualtat, als processos de normalització lingüística o que resulten d’interès per a la Universitat per qüestions institucionals o estratègiques. El nombre de crèdits reconeguts per aquest concepte no podrà excedir de sis crèdits.    
  
 Article 8 . Reconeixement de crèdits en programes de mobilitat  
    
 1. Els estudiants que participen en programes de mobilitat nacionals o internacionals subscrits per la Universitat d’Alacant, cursant un període d’estudi en altres institucions d’educació superior, obtindran el reconeixement complet que es derive de l’acord acadèmic (Learning Agreement) establit abans de la seua partida. Així mateix, seran objecte de reconeixement els crèdits cursats en ensenyaments oficials regulats mitjançant convenis o acords interuniversitaris que així ho arrepleguen específicament. En els dos casos, no serà necessari l’informe de les comissions de centre o de districte, atès que aquest reconeixement està sotmès a compromisos previs.      
    
 Article 9. Assignació de qualificació  
    
 1. En els casos que les assignatures de procedència tinguen una qualificació literal, s’aplicarà la qualificació estàndard que s’arreplega en la normativa vigent.    
  
 Article 10. Sol·licitud  
    
 1. Els estudiants presentaran la sol·licitud de reconeixement i transferència de crèdits en la secretaria del seu centre dins del termini que la Universitat establisca per acada curs acadèmic.   
  
 2. Juntament amb la sol·licitud, haurien de presentar la documentació següent:   
  
 - Programa o programes de les assignatures segellats pel centre on es va cursar o pel departament responsable de la seua docència.  
 - Certificat acadèmic personal expedit pel centre d’origen o fotocòpia compulsada. (Entre estudis de la Universitat d’Alacant serà suficient la fitxa de l’alumne degudament segellada pel centre d’origen).  
 - Fotocòpia de la publicació oficial del pla d’estudis, segellada pel centre.  
    
 Article 11. Resolucions  
    
 1. La comissió de centre per al reconeixement de crèdits haurà de notificar la resolució expressa de les sol·licituds de reconeixement de crèdits en el termini màxim d’un mes, comptador a partir del dia en el què finalitze el termini de presentació de sol·licituds.  
    
 2. En cas de disconformitat amb la resolució de la comissió de reconeixement i transferència de crèdits i avaluació d'expedients es podrà reclamar davant d’aquesta en el termini de 10 dieshàbils. Una vegada resolta la reclamació es podrà presentar el recurs corresponent davant la comissió de districte.  
    
 Disposició final. Entrada en vigor  
    
 Aquesta normativa entrarà en vigor amb la implantació dels nous estudis de grau, màster universitari i doctorat regulats en el RD 1393-2007 i després de ser aprovada pel Consell de Govern i publicada en el Butlletí Oficial de la Universitat d'Alacant (BOUA).

Anàlisi
-------

:   **Modificat per:**

    * [Detalle
       NORMATIVA DE RECONEIXEMENT I TRANSFERÈNCIA DE CRÈDITS EN ESTUDIS OFICIALS](/va/acuerdo/1614)
      05/11/2010
    * [Detalle
       MODIFICACIÓ DE LA NORMATIVA DE RECONEIXEMENT I TRANSFERÈNCIA DE CRÈDITS EN ESTUDIS OFICIALS](/va/acuerdo/1960)
      29/02/2012





[Carretera Sant Vicent del Raspeig s/n  
03259 Sant Vicent del Raspeig - Alacant  
 Tel. 18 137 3059 - Fax 29 427 2661](https://www.google.es/maps/@58.078294,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12486&trk=tyah&trkInfo=tarId%0P3785975089892%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)